Foto: AP Photo / Jae C. Hong Hyundai avtomobilsozlik kompaniyasi yangi krossoveri – Palisade’ni rasman taqdim qildi. Yangi mashinaning taqdimoti Los-Anjyelesdagi avtosalonda bo‘lib o‘tgan. 8 o‘rindiqli Hyundai Palisade’da 3 qator o‘rindiq bor, u 3,8 litrli, 6 tsilinrdli va quvvati 295 ot kuchiga ega dvigatel bilan jihozlangan. Mashina 8 pog‘onali avtomatik uzatmalar qutisini olgan. Mashinaning uzunligi 4,98 metr, eni 1,98 metr, g‘ildiraklar bazasi 2,9 metrni tashkil qiladi. Unda 7 ta USB-raz’yomi, smartfonlar uchun simsiz quvvatlagich va yo‘lovchilar bilan bog‘lanish tizimi o‘rnatilgan. Mashina 2019 yil yozida sotuvga chiqadi. O‘shanda uning narxi ma’lum qilinadi va ilk test-drayvlari o‘tkaziladi.